„*záujemcom*“

**Vec: Odpoveď na žiadosť o vysvetlenie.**

Verejný obstarávateľ: Obec Trakovice, Trakovice 38, 919 33 Trakovice, IČO: 00313092

Názov verejného obstarávania: „Dostavba kanalizácie Trakovice - 4. a 5. etapa“

Oznámenie vo vestníku: 32031 - WYP, vestník č. 187/2020 zo dňa 04.09.2020

Verejnému obstarávateľovi boli doručené žiadosti záujemcov o vysvetlenie údajov uvedených v súťažných podkladoch a vo výzve na predkladanie ponúk. V nasledujúcom texte verejný obstarávateľ uvádza otázku záujemcu a k nej odpoveď verejného obstarávateľa.

**Otázka č. 4:**

„Verejný obstarávateľ ako súčasť dokumentácie k verejnému obstarávaniu zverejnil tlačivo "Čestné vyhlásenie o neuložení zákazu účasti vo verejnom obstarávaní" V súťažných podkladoch sa neuvádza, že toto tlačivo má uchádzač predložiť v ponuke. Otázka: má uchádzač toto tlačivo v ponuke predložiť? Má toto tlačivo vyplniť a podpísať aj iná osoba poskytujúca technické a odborné kapacity? Resp. má toto tlačivo podpísať uchádzač/iná osoba poskytujúca technické a odborné kapacity iba v prípade ak nie je zapísaný v Zozname hospodárskych subjektov, nakoľko Zápisom v ZHS je táto podmienka už preukázaná?“

**Odpoveď verejného obstarávateľa:**

Je potrebné, aby ho uchádzač predložil v prípade, ak nie je zapísaný v zozname hospodárskych subjektov. Toto tlačivo predkladá každý, kto je povinný preukázať podmienky účasti v zmysle § 32 zákona o verejnom obstarávaní. Tlačivo vložil verejný obstarávateľ pre zjednodušenie prípravy ponuky, nie je nutné používať toto tlačivo.

**Otázka č.5:**

„Žiadame verejneho obstaravatela o vysvetlenie nizsie uvedeneho bodu ZoD:

V Zmluve o dielo je v Clanku VI. Spôsob realizácie diela, Bod 6.20 uvedené:

"Zhotoviteľ je povinný mať uzatvorené:

● poistenie proti poškodeniu Diela, s výškou poistného krytia min. vo výške ceny predmetu zákazky s DPH
● poistenie proti strate alebo poškodeniu akéhokoľvek majetku dodaného na stavenisko Zhotoviteľom alebo jeho subdodávateľom, s výškou poistného krytia min. vo výške ceny predmetu zákazky s DPH.
● poistenie zodpovednosti tretej osoby – poistenie objektívnej zodpovednosti voči tretej strane za ublíženie na zdraví (alebo usmrtenie) alebo za poškodenie majetku tretej osoby, ktoré môže byť spôsobené počas realizácie diela, s výškou poistného krytia min. 500 000,-EUR.
● poistenie pracovníkov – poistenie zodpovednosti voči zamestnancom Objednávateľa alebo ktorejkoľvek osobe určenej verejným obstarávateľom alebo konajúcej v jeho mene v súvislosti s predmetom Zmluvy voči zamestnancom Zhotoviteľa, zamestnancom zástupcu Objednávateľa a zamestnancom subdodávateľov za ublíženie na zdraví (alebo usmrtenie), s výškou poistného krytia min. 100 000,-EUR ."

Ziadame verejneho obstaravatela o vysvetlenie pozadovaneho "poistenia proti poškodeniu Diela, s výškou poistného krytia min. vo výške ceny predmetu zákazky s DPH" ( uvedené v prvej odrazke).
V pripade poistnej udalosti bude poistne plnenie (pre spolocnost, ktora je platcom DPH) realizovane vo vyske ceny predmetu zakazky bez DPH.

Preto ziadame verejneho obstaravatela o prehodnotenie znenia prvej odrazky dotknuteho bodu 6.20 ZoD, resp. o jeho upravu v nasledovnom zneni:

"poistenie proti poškodeniu Diela, s výškou poistného krytia min. vo výške ceny predmetu zákazky bez DPH".“

**Odpoveď verejného obstarávateľa:**

Verejný obstarávateľ vyhovuje požiadavke uchádzača.

Text: „poistenie proti poškodeniu Diela, s výškou poistného krytia min. vo výške ceny predmetu zákazky s DPH“

Sa nahrádza textom: „poistenie proti poškodeniu Diela, s výškou poistného krytia min. vo výške ceny predmetu zákazky bez DPH“

**Otázka č.6:**

„Verejný obstarávateľ v Súťažných podkladov Čl. F. Podmienky účasti časti III.) Technická a odborná spôsobilosť, požaduje preukázať splnenie podmienky účasti podľa § 34 ods.1 písm j) ZVO nasledovne:
„Uchádzač na splnenie podmienky predloží zoznam strojov a mechanizmov, ktoré má k dispozícii na poskytnutie služby. Uchádzač preukáže, že na plnenie predmetu bude mať k dispozícii minimálne nasledovnú techniku:
- 4x nákladné auto min EURO 6 , sklápacia korba, nosnosť min. 10 t
- 1x rýpadlo-nakladač
- 1x nákladné auto s hydraulickou rukou min euro 5
- 1x autožeriav 20t nosnosť
- 4x pažiace boxy
- 2x pásový bager
- 1x finišer asfaltových zmesí, šírka min. 1,2 m
- 1x cestný Valec hmotnosť min. 2,5 t
- 1x fréza šírka min. 500 mm
- 4x hutniaca doska
- 4x čerpadlo kalové, 3,5 l/s
- 1x autodomiešavač
- 1x zariadenie na tlakové skúšky potrubí
- 1x zariadenie na monitoring potrubí

Uchádzač predloží zoznam predmetného vybavenia s uvedením minimálne výrobcu, výrobného čísla, vlastníka a fotografie/opisu predmetného stroja. Splnenie podmienky účasti uchádzač preukáže predložením kópie technického preukazu, kúpnou zmluvou, leasingovou zmluvou, nájomnou zmluvou, prípadne iným dokumentom, z ktorého bude vyplývať splnenie tejto podmienky účasti – dispozícia so strojovým vybavením.“
Predmetom zákazky je uskutočnenie stavebných prác súvisiacich s dostavbou kanalizácie a nie dodávka tovaru/stavebných hmôt. Máme za to, že požiadavka týkajúca sa zdokladovania vlastníctva alebo nájmu - 1x domiešavač je v rozpore s ustanovením § 34 ods.1 písm j) ZVO, pretože väčšina stavebných spoločností nemajú vo vlastníctve či prenájme výrobný podnik, a teda nepotrebujú vlastniť takéto špeciálne vozidlo, ale odoberajú/nakupujú konkrétny stavebný materiál, ktorý im predávajúci dovezie a ten následne zabudujú. Takto stanovené podmienky považujeme za diskriminačné.
Môže verejný obstarávateľ prehodnotiť uvedenú požiadavku na zdokladovanie - 1 x domiešavač a zo zoznamu povinného strojného vybavenia ju vypustiť?“

**Odpoveď verejného obstarávateľa:**

Verejný obstarávateľ vypúšťa 1 x autodomiešavač a zo zoznamu povinného strojného vybavenia.

Pôvodný text:

*- 4x nákladné auto min EURO 6 , sklápacia korba, nosnosť min. 10 t
- 1x rýpadlo-nakladač
- 1x nákladné auto s hydraulickou rukou min euro 5
- 1x autožeriav 20t nosnosť
- 4x pažiace boxy
- 2x pásový bager
- 1x finišer asfaltových zmesí, šírka min. 1,2 m
- 1x cestný Valec hmotnosť min. 2,5 t
- 1x fréza šírka min. 500 mm
- 4x hutniaca doska
- 4x čerpadlo kalové, 3,5 l/s
- 1x autodomiešavač
- 1x zariadenie na tlakové skúšky potrubí
- 1x zariadenie na monitoring potrubí*

Sa nahrádza novým textom

*- 4x nákladné auto min EURO 6 , sklápacia korba, nosnosť min. 10 t
- 1x rýpadlo-nakladač
- 1x nákladné auto s hydraulickou rukou min euro 5
- 1x autožeriav 20t nosnosť
- 4x pažiace boxy
- 2x pásový bager
- 1x finišer asfaltových zmesí, šírka min. 1,2 m
- 1x cestný Valec hmotnosť min. 2,5 t
- 1x fréza šírka min. 500 mm
- 4x hutniaca doska
- 4x čerpadlo kalové, 3,5 l/s
- 1x zariadenie na tlakové skúšky potrubí
- 1x zariadenie na monitoring potrubí*

**Otázka č.7:**

„Verejný obstarávateľ požaduje preukázať splnenie podmienky účasti podľa § 34 ods. 1 písm. g) ZVO predložením Osvedčenia stavebného inžiniera pre kategóriu konštrukcie inžinierskych stavieb, podkategóriu vodohospodárske stavby.
Stavebný inžinier s osvedčením v kategórii I2 t.j. pre konštrukcie inžinierskych stavieb je oprávnený na vyhotovovanie projektovej dokumentácie na stavebné povolenie a na poskytovanie technického a ekonomického poradenstva týkajúceho sa konštrukcií pozemných a inžinierskych stavieb.
Máme za to, že predmetom zákazky sú líniové stavby a nie vodohospodárske stavby - konštrukcie.
Stavebný inžinier s Oprávnením A2 je však oprávnený aj na vykonávanie komplexnej projektovej dokumentácie a nie iba dokumentácie pre stavebné povolenie ako stavebný inžinier v kategórii I2.
Na základe uvedeného Vás žiadame o vysvetlenie a upresnenie či bude verejný obstarávateľ akceptovať ako ekvivalent Osvedčenia aj Osvedčenie stavebného inžiniera v kategórii Komplexné architektonické a inžinierske služby a súvisiace technické poradenstvo - podkategória Vodohospodárske stavby - Osvedčenie A2 (červená pečiatka), keďže je oprávnený na komplexné projektové činnosti inžinierskych stavieb.“

**Odpoveď verejného obstarávateľa:**

Verejný obstarávateľ bude akceptovať ako ekvivalent Osvedčenia aj Osvedčenie stavebného inžiniera v kategórii Komplexné architektonické a inžinierske služby a súvisiace technické poradenstvo - podkategória Vodohospodárske stavby - Osvedčenie A2 (červená pečiatka).

**Otázka č.8:**

„Verejný obstarávateľ požaduje preukázať splnenie podmienky účasti podľa § 34 ods. 1 písm. g) ZVO predložením Osvedčenia stavebného inžiniera pre kategóriu konštrukcie inžinierskych stavieb, podkategóriu vodohospodárske stavby. Bude verejný obstarávateľ akceptovať ako ekvivalent Osvedčenia aj Osvedčenie stavebného inžiniera v kategórii Komplexné architektonické a inžinierske služby a súvisiace technické poradenstvo - podkategória Vodohospodárske stavby - Osvedčenie A2?
Verejný obstarávateľ vybavením žiadosti o nápravu dňa 16.9.2020 zmenil podmienky účasti vo verejnom obstarávaní. Predĺži na základe tejto zmeny v súlade s ustanovením 21 ods. 4 ZVO lehotu na predkladanie ponúk? Nakoľko pri tejto zmene sa rozšíri potenciálny počet záujemcov vo verejnom obstarávaní.“

**Odpoveď verejného obstarávateľa:**

Lehota na predkladanie ponúk bola predĺžená.

**Otázka č.9:**

„Verejný obstarávateľ požaduje preukázať splnenie podmienky účasti podľa § 34 ods. 1 písm. g) ZVO predložením Osvedčenia stavebného inžiniera pre kategóriu konštrukcie inžinierskych stavieb, podkategóriu vodohospodárske stavby. Bude verejný obstarávateľ akceptovať ako ekvivalent Osvedčenia aj Osvedčenie stavebného inžiniera v kategórii Komplexné architektonické a inžinierske služby a súvisiace technické poradenstvo - podkategória Vodohospodárske stavby - Osvedčenie A2?
Verejný obstarávateľ vybavením žiadosti o nápravu dňa 16.9.2020 zmenil podmienky účasti vo verejnom obstarávaní. Predĺži na základe tejto zmeny v súlade s ustanovením 21 ods. 4 ZVO lehotu na predkladanie ponúk? Nakoľko pri tejto zmene sa rozšíri potenciálny počet záujemcov vo verejnom obstarávaní.“

**Odpoveď verejného obstarávateľa:**

Lehota na predkladanie ponúk bola predĺžená.